જો કે આ ચુંટણીઓમાં સમગ્ર દેશની પ્રજાના પ્રચંડ સમર્થનથી વિજયી નીવડી રાષ્‍ટ્રના વડાપ્રધાન પદે નરેન્‍દ્ર મોદીના કાફલાને હવે એ વાત સમજાઇ ગઇ હશે કે ચુંટણીઓમાં કોંગ્રેસને ગમે તેવો મોટો પરાજય આપી દો તો પણ આ રાષ્‍ટ્રને કોંગ્રેસ મુકત કરવાનું કામ લોઢાના મંચુરીયન ચાવવા જેવું છે. દેશની લગભગ દરેક દરેક જાહેર અને ખાનગી સંસ્‍થાઓમાં કોંગ્રેસ પોતાના છેલ્લા સાડા છ દાયકાના શાસનકાળથી પોતાના અંગતમાણસોને ગોઠવતી આવી છે. આ દેશના મોટા ભાગના બૌધ્‍ધિકોને યા તો કોંગ્રેસે યેન કેન પ્રકારે ખરીદી લીધા છે અથવા તો આ દેશના મોટાભાગના બૌધ્‍ધિકો માટે કદાચ રાષ્‍ટ્રીય સ્‍વાભીમાન કે રાષ્‍ટ્રીય અસ્‍મિતા એ કોઇ મુદ્દો જ નથી.